Ֆելիքս Նուսբաումի թանգարան

**Ֆելիքս Նուսբաումի թանգարան** (), Գերմանիայում՝ Ստորին Սաքսոնիա երկրամասի Օսնաբրյուկ քաղաքում գործող գեղարվեստական թանգարան, որտեղ ցուցադրվում են հրեական ծագումով գերմանացի նկարիչ, կերպարվեստի «նոր առարկայականություն» ուղղության վառ ներկայացուցիչ Ֆելիքս Նուսբաումի ավելի քան երկու հարյուր նկարներ։ Այստեղ պահվում է այդ նկարչի գործերի ամենամեծ հավաքածուն աշխարհում։ Թանգարանի ինքնատիպ շենքը կառուցվել է ամերիկացի ճարտարապետ Դանիել Լիբեսքինդի նախագծով և համարվում է նրա առաջին նշանակալի աշխատանքը։

Թանգարանում ցուցահանդեսային տարածք է հատկացված նաև ռասիզմն ու անհանդուրժողականությունը մերժող գեղարվեստական նյութերի ներկայացմանը։

## Պատմություն
1980-ական թվականներին գերմանական Օսնաբրյուկ քաղաքը, հարազատի ջերմություն դրսևորելով երիտասարդ հասակում, տաղանդի ծաղկման շրջանում ողբերգաբար զոհված՝ Հոլոքոստի ողջակեզ դարձած  իր զավակի՝ նկարիչ Ֆելիքս Նուսբաումի, նրա հիշատակի նկատմամբ, ամեն ջանք գործի դրեց նրա հիշատակին պատշաճ տուրք մատուցելու համար։ Այն բանից հետո, երբ Նուսբաումի աշխատանքների՝ նյույորքյան Հրեական թանգարանում 1985 թվականին կազմակերպված ցուցահանդեսը փայլուն հաջողություն գրանցեց, Օսնաբրյուկի մշակույթի պատմության քաղաքային թանգարանը իր ցուցասրահներից երկուսը հատկացրեց Նուսբաումի գործերի մշտական ցուցադրությանը։ 1991 թվականին Օսնաբրյուկի քաղաքային խորհուրդը որոշում ընդունեց մի առանձին, ամբողջական թանգարան նվիրել Նուսբաումի ստեղծագործությունների ցուցադրմանը։ 1996 թվականին անցկացվեց նոր թանգարանի նախագծերի մրցույթ, որտեղ հաղթող ճանաչվեց ամերիկացի ճարտարապետ Դանիել Լիբսքինդի «Թանգարան առանց ելքի» խորագիրը կրող նախագիծը։ 1998 թվականին տեղի ունեցավ նորակառույց թանգարանի հանդիսավոր բացման արարողությունը, որին մասնակցեց Ստորին Սաքսոնիա երկրամասի, հետագայում՝ Գերմանիայի Դաշնային Հանրապետության կանցլեր Գերհարդ Շրյոդերը։ Շատերի կարծիքով թանգարանի շինությունը Լիբսքինդի՝ որպես ճարտարապետի, մասնագիտական նշանակալից հաջողությունն է։ *Guardian*-ի մեկնաբան Ջոնաթան Գլենսին թանգարանի մասին գրած իր հոդվածում ընդգծել է. «Դա գլուխգործոց է.... շենքի ճարտարապետական երկխոսությունն է այն նկարների հետ, որոնք կախված են պատերին»։ Սակայն այս կարծիքին ընդդիմախոսողներ էլ կան, ովքեր պնդում են, որ Նուսբաումի աշխատանքներն ինքնին բավականաչափ ուժեղ են և ավելի շահեկանորեն կդիտվեին, եթե ներկայացվեին չեզոք տարածության մեջ։

## Պատկերասրահ

OS-FelixNussbaumHaus-II-20071227.jpg|
Osnabrück Felix Nussbaum Haus.JPG|
Museum in Osnabrück.JPG|
'Triumph des Todes (Die Gerippe spielen zum Tanz)', 1944 by Felix Nussbaum.jpg|Թանգարանի ցուցանմուշներից մեկը՝ Նուսբաումի «Կմախքների պարարշավը» կտավը


## Ծանոթագրություններ

## Գրականություն
* Thorsten Rodiek: Daniel Libeskind – Museum ohne Ausgang. Das Felix-Nussbaum-Haus des Kulturgeschichtlichen Museums Osnabrück. Ernst Wasmuth Verlag GmbH & Co., Tübingen/Berlin 1998, ISBN 3-8030-0181-1
* Arnt Cobbers: Daniel Libeskind in Deutschland. Der Architekt — sein Leben und seine Bauwerke. Berlin 2017. ISBN 978-3-89773-804-1
* Daniel Libeskind: Entwürfe meines Lebens. Autobiografie. Verlag Kiepenheuer und Witsch, Köln 2004. ISBN 978-3-442-15364-0
* Thorsten Rodiek: Daniel Libeskind — Museum ohne Ausgang. Das Felix-Nussbaum-Haus des Kulturgeschichtliche Museum Osnabrück.Ernst Wasmuth Verlag GmbH & Co., Tübingen/Berlin 1998, ISBN 3-8030-0181-1

## Արտաքին հղումներ
* Webseite des Museumsquartiers Osnabrück, zu dem das Felix-Nussbaum-Haus gehört
* https://www.juedische-allgemeine.de/article/view/id/32214|titel=»Hoffnung auf mehr Menschlichkeit« |werk=www.juedische-allgemeine.de |datum=2018-07-15 |zugriff=2018-07-22 (Interview mit Daniel Libeskind)
* 

Կատեգորիա:1998 հիմնադրված թանգարաններ
Կատեգորիա:Գերմանիայի թանգարաններ
Կատեգորիա:1998 հիմնադրումներ Գերմանիայում
Կատեգորիա:Գերմանիայի պատկերասրահներ
Կատեգորիա:Գերմանիայի կենսագրական թանգարաններ
Կատեգորիա:1998 կառուցումն ավարտված շենքեր և կառույցներ